**7 клас Домашна работа – 24 учебна седмица**

 **Български език и литература**

1. *Моля прочетете текста и препишете глаголните форми.*
2. *Определете вида на сказуемите – 2.1.* ***прости,*** *изразени с -* ***проста*** *(тичам, бягаха, ще ходи) и =* ***сложна глаголна форма*** *(съм тичал, бяха бягали, щеще да ходи) и - 2.2.* ***съставни – глаголни*** *(започна да тича, хукна да бяга, спря да вали) и =* ***именни*** *(е шампионът, беше умният, бяха тримата)*
3. *Определете вида на изреченията –* ***прости*** *(с едно сказуемо),* ***сложни*** *(с две или повече сказуеми).*

Младият още цар Иван беше се поправил вече от своята простуда, която го бе задържала няколко дена в двореца. Днес се усещаше бодър и добре. Зимният ден беше особено мек, без слънце и заоблачен, но топъл. Царят отвори за малко прозореца, за да поеме чист въздух отвън. Той гълташе с удоволствие живителните му струи и погледът му бягаше през големите ясени и акации на Градската градина по пространната столица, с покриви, побелели от сняг, отдето се дигаха в небето безбройни кули и високи сводове на дворци и държавни учреждения и кръстове от черкови. Най-близо се издигаше монументалната сграда на Народния театър.

 *Из разказа „Последният ден на 20 век” от Иван Вазов*